ddrg/super_eurlex huggingface dataset:
Articolul 1

(ex-articolul 1 TUE) [2]

Prin prezentul tratat, ÎNALTELE PĂRŢI CONTRACTANTE instituie între ele o UNIUNE EUROPEANĂ, denumită în continuare "Uniune", căreia statele membre îi atribuie competențe pentru realizarea obiectivelor lor comune.

Prezentul tratat marchează o nouă etapă în procesul de creare a unei uniuni tot mai profunde între popoarele Europei, în cadrul căreia deciziile se iau cu respectarea deplină a principiului transparenţei şi cât mai aproape cu putinţă de cetăţeni.

Uniunea se întemeiază pe prezentul tratat şi pe Tratatul privind funcţionarea Uniunii Europene (denumite în continuare "tratatele"). Aceste două tratate au aceeaşi valoare juridică. Uniunea se substituie Comunităţii Europene şi îi succedă acesteia.

[2] Această trimitere are caracter indicativ. Pentru informaţii detaliate, a se vedea tabelele de corespondenţă între vechea şi noua numerotare a tratatelor.

--------------------------------------------------
Articolul 16

(1) Consiliul exercită, împreună cu Parlamentul European, funcţiile legislativă şi bugetară. Acesta exercită funcţii de definire a politicilor şi de coordonare, în conformitate cu condiţiile prevăzute în tratate.

(2) Consiliul este compus din câte un reprezentant la nivel ministerial al fiecărui stat membru, împuternicit să angajeze guvernul statului membru pe care îl reprezintă şi să exercite dreptul de vot.

(3) Consiliul hotărăşte cu majoritate calificată, cu excepţia cazului în care tratatele dispun altfel.

(4) Începând cu 1 noiembrie 2014, majoritatea calificată se defineşte ca fiind egală cu cel puţin 55 % din membrii Consiliului, cuprinzând cel puţin cincisprezece dintre aceştia şi reprezentând state membre care întrunesc cel puţin 65 % din populaţia Uniunii.

Minoritatea de blocare trebuie să cuprindă cel puţin patru membri ai Consiliului, în caz contrar se consideră a fi întrunită majoritatea calificată.

Celelalte condiţii privind votul cu majoritate calificată sunt stabilite la articolul 238 alineatul (2) din Tratatul privind funcţionarea Uniunii Europene.

(5) Dispoziţiile tranzitorii privind definiţia majorităţii calificate care se aplică până la 31 octombrie 2014, precum şi cele care se vor aplica în perioada 1 noiembrie 2014– 31 martie 2017 sunt prevăzute în Protocolul privind dispoziţiile tranzitorii.

(6) Consiliul se întruneşte în cadrul diferitelor formaţiuni, lista acestora fiind adoptată în conformitate cu articolul 236 din Tratatul privind funcţionarea Uniunii Europene.

Consiliul Afaceri Generale asigură coerenţa lucrărilor diferitelor formaţiuni ale Consiliului. Acesta pregăteşte reuniunile Consiliului European şi urmăreşte aducerea la îndeplinire a măsurilor adoptate, în colaborare cu preşedintele Consiliului European şi cu Comisia.

Consiliul Afaceri Externe elaborează acţiunea externă a Uniunii, în conformitate cu liniile strategice stabilite de Consiliul European, şi asigură coerenţa acţiunii Uniunii.

(7) Un comitet al reprezentanţilor permanenţi ai guvernelor statelor membre răspunde de pregătirea lucrărilor Consiliului.

(8) Consiliul se întruneşte în şedinţă publică atunci când deliberează şi votează un proiect de act legislativ. În acest scop, fiecare sesiune a Consiliului este divizată în două părţi, consacrate deliberărilor privind actele legislative ale Uniunii, respectiv activităţilor fără caracter legislativ.

(9) Preşedinţia formaţiunilor Consiliului, cu excepţia celei Afaceri Externe, este asigurată de reprezentanţii statelor membre în cadrul Consiliului după un sistem de rotaţie egal, în condiţiile stabilite în conformitate cu articolul 236 din Tratatul privind funcţionarea Uniunii Europene.

--------------------------------------------------
Articolul 19

(1) Curtea de Justiţie a Uniunii Europene cuprinde Curtea de Justiţie, Tribunalul şi tribunale specializate. Aceasta asigură respectarea dreptului în interpretarea şi aplicarea tratatelor.

Statele membre stabilesc căile de atac necesare pentru a asigura o protecţie jurisdicţională efectivă în domeniile reglementate de dreptul Uniunii.

(2) Curtea de Justiţie este compusă din câte un judecător pentru fiecare stat membru. Aceasta este asistată de avocaţi generali.

Tribunalul cuprinde cel puţin un judecător din fiecare stat membru.

Judecătorii şi avocaţii generali ai Curţii de Justiţie, precum şi judecătorii Tribunalului sunt aleşi dintre personalităţile care prezintă toate garanţiile de independenţă şi care întrunesc condiţiile prevăzute la articolele 253 şi 254 din Tratatul privind funcţionarea Uniunii Europene. Aceştia sunt numiţi de comun acord de către guvernele statelor membre pentru şase ani. Judecătorii şi avocaţii generali care îşi încheie mandatul pot fi numiţi din nou.

(3) Curtea de Justiţie a Uniunii Europene hotărăşte în conformitate cu tratatele:

(a) cu privire la acţiunile introduse de un stat membru, de o instituţie ori de persoane fizice sau juridice;

(b) cu titlu preliminar, la solicitarea instanţelor judecătoreşti naţionale, cu privire la interpretarea dreptului Uniunii sau la validitatea actelor adoptate de instituţii;

(c) în celelalte cazuri prevăzute în tratate.

--------------------------------------------------
Articolul 6

(ex-articolul 6 TUE)

(1) Uniunea recunoaşte drepturile, libertăţile şi principiile prevăzute în Carta drepturilor fundamentale a Uniunii Europene din 7 decembrie 2000, astfel cum a fost adaptată la 12 decembrie 2007, la Strasbourg, care are aceeaşi valoare juridică cu cea a tratatelor.

Dispoziţiile cuprinse în cartă nu extind în niciun fel competenţele Uniunii astfel cum sunt definite în tratate.

Drepturile, libertăţile şi principiile prevăzute în cartă se interpretează în conformitate cu dispoziţiile generale din titlul VII al Cartei privind interpretarea şi punerea sa în aplicare şi cu luarea în considerare în mod corespunzător a explicaţiilor menționate în Cartă, care prevăd izvoarele acestor dispoziţii.

(2) Uniunea aderă la Convenţia europeană pentru apărarea drepturilor omului şi a libertăţilor fundamentale. Competenţele Uniunii, astfel cum sunt definite în tratate, nu sunt modificate de această aderare.

(3) Drepturile fundamentale, astfel cum sunt garantate prin Convenţia europeană pentru apărarea drepturilor omului şi a libertăţilor fundamentale şi astfel cum rezultă din tradiţiile constituţionale comune statelor membre, constituie principii generale ale dreptului Uniunii.

--------------------------------------------------
Articolul 13

(1) Uniunea dispune de un cadru instituţional care vizează promovarea valorilor sale, urmărirea obiectivelor sale, susţinerea intereselor sale, ale cetăţenilor săi şi ale statelor membre, precum şi asigurarea coerenţei, a eficacităţii şi a continuităţii politicilor şi a acţiunilor sale.

Instituţiile Uniunii sunt:

- Parlamentul European;

- Consiliul European;

- Consiliul;

- Comisia Europeană (denumită în continuare "Comisia");

- Curtea de Justiţie a Uniunii Europene;

- Banca Centrală Europeană;

- Curtea de Conturi.

(2) Fiecare instituţie acţionează în limitele atribuţiilor care îi sunt conferite prin tratate, în conformitate cu procedurile, condiţiile şi scopurile prevăzute de acestea. Instituţiile cooperează unele cu altele în mod loial.

(3) Dispoziţiile referitoare la Banca Centrală Europeană şi la Curtea de Conturi, precum şi dispoziţiile detaliate referitoare la celelalte instituţii figurează în Tratatul privind funcţionarea Uniunii Europene.

(4) Parlamentul European, Consiliul şi Comisia sunt asistate de un Comitet Economic şi Social şi de un Comitet al Regiunilor, care exercită funcţii consultative.

--------------------------------------------------
Articolul 14

(1) Parlamentul European exercită, împreună cu Consiliul, funcţiile legislativă şi bugetară. Acesta exercită funcţii de control politic şi consultative, în conformitate cu condiţiile prevăzute în tratate. Parlamentul European alege preşedintele Comisiei.

(2) Parlamentul European este compus din reprezentanţii cetăţenilor Uniunii. Numărul acestora nu poate depăşi şapte sute cincizeci, plus preşedintele. Reprezentarea cetăţenilor este asigurată în mod proporţional descrescător, cu un prag minim de şase membri pentru fiecare stat membru. Niciunui stat membru nu i se atribuie mai mult de nouăzeci şi şase de locuri.

Consiliul European adoptă în unanimitate, la iniţiativa Parlamentului European şi cu aprobarea acestuia, o decizie de stabilire a componenţei Parlamentului European, cu respectarea principiilor menţionate la primul paragraf.

(3) Membrii Parlamentului European sunt aleşi prin vot universal direct, liber şi secret, pentru un mandat de cinci ani.

(4) Parlamentul European îşi alege preşedintele şi biroul dintre membrii săi.

--------------------------------------------------
12008M029

Versiune consolidată a Tratatului privind Uniunea Europeană - TITLUL V: DISPOZIŢII GENERALE PRIVIND ACŢIUNEA EXTERNĂ A UNIUNII ŞI DISPOZIŢII SPECIALE PRIVIND POLITICA EXTERNĂ ŞI DE SECURITATE COMUNĂ - Capitolul 2: Dispoziţii speciale privind politica externă şi de securitate comună - Secţiunea 1: Dispoziţii comune - Articolul 29 (ex-articolul 15 TUE)



Jurnalul Oficial 115 , 09/05/2008 p. 0033 - 0033
Versiune consolidată a Tratatului privind Uniunea Europeană - TITLUL VI: DISPOZIŢII FINALE - Articolul 51



Jurnalul Oficial 115 , 09/05/2008 p. 0044 - 0044



Articolul 51 Protocoalele şi anexele la tratate fac parte integrantă din acestea. --------------------------------------------------
Articolul 52

(1) Tratatele se aplică Regatului Belgiei, Republicii Bulgaria, Republicii Cehe, Regatului Danemarcei, Republicii Federale Germania, Republicii Estonia, Irlandei, Republicii Elene, Regatului Spaniei, Republicii Franceze, Republicii Italiene, Republicii Cipru, Republicii Letonia, Republicii Lituania, Marelui Ducat al Luxemburgului, Republicii Ungare, Republicii Malta, Regatului Ţărilor de Jos, Republicii Austria, Republicii Polone, Republicii Portugheze, României, Republicii Slovenia, Republicii Slovace, Republicii Finlanda, Regatului Suediei şi Regatului Unit al Marii Britanii şi Irlandei de Nord.

(2) Domeniul de aplicare teritorială a tratatelor este prevăzut la articolul 355 din Tratatul privind funcţionarea Uniunii Europene.

--------------------------------------------------
Versiune consolidată a Tratatului privind Uniunea Europeană - TITLUL V: DISPOZIŢII GENERALE PRIVIND ACŢIUNEA EXTERNĂ A UNIUNII ŞI DISPOZIŢII SPECIALE PRIVIND POLITICA EXTERNĂ ŞI DE SECURITATE COMUNĂ - Capitolul 2: Dispoziţii speciale privind politica externă şi de securitate comună - Secţiunea 1: Dispoziţii comune - Articolul 39



Jurnalul Oficial 115 , 09/05/2008 p. 0036 - 0036



Articolul 39 În conformitate cu articolul 16 din Tratatul privind funcţionarea Uniunii Europene şi prin derogare de la alineatul (2) al acestuia, Consiliul adoptă o decizie de stabilire a normelor privind protecţia persoanelor fizice în ceea ce priveşte prelucrarea datelor cu caracter personal de către statele membre, în exercitarea activităţilor care fac parte din domeniul de aplicare a prezentului capitol, precum şi a normelor privind libera circulaţie a acestor date. Respectarea acestor norme face obiectul controlului unor autorităţi independente. --------------------------------------------------
Articolul 15

(1) Consiliul European oferă Uniunii impulsurile necesare dezvoltării acesteia şi îi defineşte orientările şi priorităţile politice generale. Acesta nu exercită funcţii legislative.

(2) Consiliul European este compus din şefii de stat sau de guvern ai statelor membre, precum şi din preşedintele său şi preşedintele Comisiei. Înaltul Reprezentant al Uniunii pentru afaceri externe şi politica de securitate participă la lucrările Consiliului European.

(3) Consiliul European se întruneşte de două ori pe semestru la convocarea preşedintelui său. Atunci când ordinea de zi o impune, fiecare membru al Consiliului European poate decide să fie asistat de un ministru şi, în ceea ce îl priveşte pe preşedintele Comisiei, de un membru al Comisiei. Atunci când situaţia o impune, preşedintele convoacă o reuniune extraordinară a Consiliului European.

(4) Consiliul European se pronunţă prin consens, cu excepţia cazului în care tratatele dispun altfel.

(5) Consiliul European îşi alege preşedintele cu majoritate calificată, pentru o durată de doi ani şi jumătate, cu posibilitatea reînnoirii mandatului o singură dată. În caz de împiedicare sau de culpă gravă, Consiliul European poate pune capăt mandatul preşedintelui în conformitate cu aceeaşi procedură.

(6) Preşedintele Consiliului European:

(a) prezidează şi impulsionează lucrările Consiliului European;

(b) asigură pregătirea şi continuitatea lucrărilor Consiliului European, în cooperare cu preşedintele Comisiei şi pe baza lucrărilor Consiliului Afaceri Generale;

(c) acţionează pentru facilitarea coeziunii şi a consensului în cadrul Consiliului European;

(d) prezintă Parlamentului European un raport după fiecare reuniune a Consiliului European.

Preşedintele Consiliului European asigură, la nivelul său şi în această calitate, reprezentarea externă a Uniunii în probleme referitoare la politica externă şi de securitate comună, fără a aduce atingere atribuţiilor Înaltului Reprezentant al Uniunii pentru afaceri externe şi politica de securitate.

Preşedintele Consiliului European nu poate exercita un mandat naţional.

--------------------------------------------------
ANEXA XV

Alocaţiile maxime suplimentare menţionate în articolul 32 alineatul (1) din Actul de aderare

Pe baza aderării a 10 noi state membre până la 1 mai 2004, alocaţiile maxime suplimentare pentru extindere destinate obiectivelor asumate în domeniul agriculturii, acţiunilor structurale, politică şi administraţie internă, conform concluziilor adoptate de Consiliul European la Copenhaga sunt cele stabilite în tabelul de mai jos:

Alocaţiile maxime pentru extindere destinate obiectivelor asumate (în mil. Euro – preţurile din 1999) 2004-2006 (pentru 10 state membre noi)

| 2004 | 2005 | 2006 |

Rubrica 1 Agricultură | 1897 | 3747 | 4147 |

Din care: | | | |

1a – Politică agricolă comună | 327 | 2032 | 2322 |

1b – Dezvoltare rurală | 1570 | 1715 | 1825 |

Rubrica 2 Acţiuni structurale după stabilirea plafoanelor | 6070 | 6907 | 8770 |

Din care: | | | |

Fond structural | 3453 | 4755 | 5948 |

Fond de coeziune | 2617 | 2152 | 2822 |

Rubrica 3 Politici interne şi costuri de tranziţie suplimentare | 1457 | 1428 | 1372 |

Din care: | | | |

Politici existente | 846 | 881 | 916 |

Măsuri tranzitorii de securitate nucleară | 125 | 125 | 125 |

Măsuri tranzitorii de construire a insituţiilor | 200 | 120 | 60 |

Măsuri tranzitorii privind spaţiul Schengen | 286 | 302 | 271 |

Rubrica 5 Administraţie | 503 | 558 | 612 |

Total alocaţiile maxime suplimentare destinate obiectivelor asumate (Rubrica 1, 2, 3 şi 5) | 9927 | 12640 | 14901 |

Aceste date nu aduc atingere plafonului UE-25 pentru categoria 1a pentru 2007-2013 stabilit în Decizia reprezentanţilor guvernelor statelor membre, reuniţi în cadrul Consiliului la 18 noiembrie 2002, privind concluziile Consiliului European reunit la Bruxelles în 24 şi 25 octombrie 2002

--------------------------------------------------
Jurnalul Oficial L 236 , 23/09/2003 p. 0983 - 0983



38. Declaraţia Republicii Polone cu privire la competitivitatea producţiei poloneze de anumite fructe Polonia ia notă de faptul că aplicarea tarifului vamal comun al UE în cazul Poloniei poate avea efecte negative imediate asupra competitivităţii producătorilor polonezi de fructe bacă, vişine şi mere. Dacă după aderare apar dificultăţi serioase şi care pot persista în sectoarele respective, Polonia va solicita aplicarea de urgenţă a clauzei generale de salvgardare şi va cere să se adopte instrumente care să permită îndepărtarea definitivă a distorsiunilor concurenţei în sectorul fructelor bacă, al vişinelor şi al merelor. --------------------------------------------------
PROTOCOLUL nr. 6

PRIVIND ACHIZIŢIONAREA DE REŞEDINŢE SECUNDARE ÎN MALTA

ÎNALTELE PĂRŢI CONTRACTANTE,

CONVIN ASUPRA URMĂTOARELOR DISPOZIŢII:

Ţinând cont de numărul redus de reşedinţe existente în Malta şi de numărul foarte mic de terenuri disponibile pentru construcţii, care permit acoperirea exclusivă a strictului necesar generat de evoluţia demografică a populaţiei actuale, Malta poate să aplice în continuare, în mod nediscriminatoriu, dispoziţiile prevăzute în legea (capitolul 246) privind bunurile imobiliare (achiziţionarea de către nerezidenţi) privind achiziţionarea şi deţinerea de bunuri imobiliare cu destinaţia de reşedinţe secundare de către resortisanţi ai statelor membre care nu au avut în mod legal reşedinţa în Malta timp de minimum cinci ani.

Malta pune în aplicare proceduri de autorizare pentru achiziţionarea de bunuri imobiliare cu destinaţia de reşedinţe secundare în Malta. Aceste proceduri au la bază criterii publice, obiective, stabile şi transparente. Criteriile sunt aplicate în mod nediscriminatoriu şi nu fac diferenţe între resortisanţii maltezi şi cei ai altor state membre. Malta se asigură că resortisanţii unui stat membru nu sunt trataţi în nici un caz mai restrictiv decât resortisanţii unei ţări terţe.

Dacă valoarea unui astfel de bun, achiziţionat un resortisant al unui stat membru, depăşeşte pragul stabilit de legislaţia malteză, care este de 30000 de lire malteze pentru apartamente şi de 50000 de lire malteze pentru orice alt tip de bunuri decât apartamentele şi bunurile cu valoare istorică, se acordă autorizaţia. Malta poate revizui limitele stabilite de legislaţia respectivă pentru a ţine cont de evoluţia preţurilor pe piaţa malteză a bunurilor imobiliare.

--------------------------------------------------
B. GESTIONAREA DEŞEURILOR

1. 31993 R 0259: Regulamentul (CEE) nr.259/93 al Consiliului din 1 februarie 1993 privind supravegherea şi controlul transporturilor de deşeuri în interiorul, la intrarea şi la ieşirea din Comunitatea Europeană (JO L 30, 6.2.1993, p. 1), modificat ultima dată de:

- 32001 R 2557: Regulamentul (CE) nr. 2557/2001 al Comisiei din 28.12.2001 (JO L 349, 31.12.2001, p. 1).

(a) Până la 31 decembrie 2005, toate transporturile spre Malta de deşeuri destinate reciclării enumerate în anexele II, III şi IV la Regulamentul (CEE) nr. 259/93 şi transporturile de deşeuri destinate reciclării care nu sunt enumerate în aceste anexe se notifică autorităţilor competente şi se prelucrează în conformitate cu articolele 6, 7 şi 8 din regulament.

(b) Prin derogare de la articolul 7 alineatul (4) din Regulamentul (CEE) nr. 259/93, autorităţile competente ridică obiecţii la transporturile de deşeuri destinate reciclării enumerate în anexele II, III şi IV la regulament şi la transporturile de deşeuri destinate reciclării care nu sunt enumerate în aceste anexe şi a căror destinaţie este o instalaţie care beneficiază de o derogare temporară de la anumite dispoziţii din Directiva 2001/80/CE a Parlamentului European şi a Consiliului privind limitarea emisiilor în aer de anumiţi poluanţi provenind de la instalaţii de ardere de mari dimensiuni, [5] în perioada în care derogarea temporară se aplică instalaţiei destinatare.

2. 31994 L 0062: Directiva 94/62/CE a Parlamentului European şi a Consiliului din 20 decembrie 1994 privind ambalajele şi deşeurile de ambalaje (JO L 365, 31.12.1994, p. 10).

(a) Prin derogare de la articolul 6 alineatul (1) litera (a) din Directiva 94/62/CE, Malta atinge obiectivele generale de reciclare pentru următoarele materiale de ambalaj până la 31 decembrie 2009 în conformitate cu următoarele obiective intermediare:

- reciclarea materialelor plastice: 5% pe greutate până la data aderării, 5% pentru anul 2004, 5% pentru anul 2005, 7% pentru anul 2006, 10% pentru anul 2007 şi 13% pentru anul 2008;

- rata globală de reciclare: 18% pe greutate până la data aderării, 21% pentru anul 2004 şi 25% pentru anul 2005;

- rata globală de recuperare: 20% pe greutate până la data aderării, 27% pentru anul 2004, 28% pentru anul 2005, 34% pentru anul 2006, 41% pentru anul 2007 şi 47% pentru anul 2008.

(b) Prin derogare de la articolul 18 din Directiva 94/62/CE, cerinţa de a nu împiedica introducerea pe piaţă pe teritoriul Maltei a ambalajelor care sunt conforme cu dispoziţiile din directivă nu se aplică în Malta, până la 31 decembrie 2007, cerinţelor în conformitate cu legislaţia naţională malteză, ca băuturile gazoase cu o concentraţie de alcool mai mică de 2% să fie vândute în sticle refolosibile sau din recipiente de metal.

[5] JO L 309, 27.11.2001, p. 1.

--------------------------------------------------
I. LEGISLAŢIE VETERINARĂ

1. 31964 L 0432: Directiva 64/432/EEC a Consiliului din 26 iunie 1964 privind problemele de sănătate animală care afectează comerţul intracomunitar cu animale bovine şi cu porcine (JO P 121, 29.7.1964, p. 1977), modificată şi actualizată de :

- 31997 L 0012: Directiva 97/12/CE a Consiliului din 17.3.1997 (JO L 109, 25.4.1997, p. 1),

şi ulterior modificată de:

- 31998 L 0046: Directiva 98/46/CE a Consiliului din 24.6.1998 (JO L 198, 15.7.1998, p. 22),

- 32000 D 0504: Decizia 2000/504/CE a Comisiei din 25.7.2000 (JO L 201, 9.8.2000, p. 6).

- 32000 L 0015: Directiva 2000/15/CE a Parlamentului European şi a Consiliului din 10.4.2000 (JO L 105, 3.5.2000, p. 34),

- 32000 L 0020: Directiva 2000/20/CE a Parlamentului European şi a Consiliului din 16.5.2000 (JO L 163, 4.7.2000, p. 35),

- 32001 D 0298: Decizia 2001/298/CE a Comisiei din 30.3.2001 (JO L 102, 12.4.2001, p. 63),

- 32002 R 0535: Regulamentul (CE) nr. 535/2002 al Comisiei din 21.3.2002 (JO L 80, 23.3.2002, p. 22),

- 32002 R 1226: Regulamentul (CE) nr. 1226/2002 al Comisiei din 8.7.2002 (JO L 179, 9.7.2002, p. 13).

Dacă este cazul, conform procedurii stabilite în articolul 17 din Directiva 64/432/CEE a Consiliului, înainte de data aderării, Comisia adoptă decizii în vederea recunoaşterii statutului noilor state membre în ceea ce priveşte tuberculoza bovină, bruceloza bovină, boala lui Aujesky, leucoza bovină enzootică, gastroenterita transmisibilă şi brucella suis.

2. 31991 L 0068: Directiva 91/68/CEE a Consiliului din 28 ianuarie 1991 privind condiţiile de sănătate animală care reglementează comerţul intracomunitar de ovine şi caprine (JO P 46, 19.2.1991, p. 19), modificată de :

- 11994 N: Actul privind condiţiile de aderare şi adaptările tratatelor – Aderarea Republicii Austria, a Republicii Finlanda şi a Regatului Suediei (JO C 241, 29.8.1994, p. 21),

- 31994 D 0164: Decizia 94/164/CE a Comisiei din 18.2.1994 (JO L 74, 17.3.1994, p. 42),

- 31994 D 0953: Decizia 94/953/CE a Comisiei din 20.12.1994 (JO L 371, 31.12.1994, p. 14),

- 32001 D 0298: Decizia 2001/298/CE a Comisiei din 30.3.2001 (JO L 102, 12.4.2001, p. 63),

- 32001 L 0010: Directiva 2001/10/CE a Parlamentului European şi a Consiliului din 22.5.2001 (JO L 147, 31.5.2001, p. 41),

- 32002 D 0261: Decizia 2002/261/CE a Comisiei din 25.3.2002 (JO L 91, 6.4.2002, p. 31).

Dacă este cazul, conform procedurii stabilite în articolul 15 din Directiva 91/68/CEE a Consiliului, Comisia adoptă, înainte de data aderării, decizii în vederea recunoaşterii statutului noilor state membre în ceea ce priveşte bruceloza (melitensis) şi agalactia contagioasă.

--------------------------------------------------
Jurnalul Oficial L 236 , 23/09/2003 p. 0983 - 0983



40. Declaraţia Guvernului Republicii Polone cu privire la interpretarea derogării de la cerinţele stabilite în Directiva 2001/82/CE şi în Directiva 2001/83/CE Polonia consideră că produsele farmaceutice din lista cuprinsă în apendicele A la anexa XII la prezentul act pentru care există autorizaţie de comercializare pot fi comercializate în Polonia. --------------------------------------------------